CELEX: E2006P0001
Language: hu
Date: 2006-03-13 00:00:00
Title: Az EFTA Felügyeleti Hatóság  2006. március 13-án  indított pere a Norvég Királyság ellen (E-1/06. ügy)

18.5.2006   
            
            
               HU
            
            
               Az Európai Unió Hivatalos Lapja
            
            
               C 117/14
            
         Az EFTA Felügyeleti Hatóság 2006. március 13-án indított pere a Norvég Királyság ellen
   (E-1/06. ügy)
   (2006/C 117/05)
   Az EFTA Felügyeleti Hatóság 2006. március 13-én az EFTA-Bíróságon pert indított a Norvég Királyság ellen. Az EFTA Felügyeleti Hatóságot (35, Rue Belliard, B-1040 Brüsszel) Niels Fenger és Per Andreas Bjørgan, mint meghatalmazottak képviselik.
   A felperes szerint a bíróságnak:
   
               1.
            
            
               
                  meg kell állapítania, hogy a Norvég Királyság a szerencse- és lottójátékról szóló norvég jogszabályok módosításával (
                  
                     „Lov av 29. august 2003 om endringer i pengespill- og lotterilovgivningen”
                  
                  ), amely bevezeti a játék-automaták működtetésének monopóliumát, megsértette az EGT-megállapodás 31. és 36. cikkét.
               
               valamint
            
         
               2.
            
            
               
                  el kell rendelnie, hogy az eljárás valamennyi költségét a Norvég Királyság fedezze.
               
            
         
      Jogi és tényszerű háttér, valamint a jogi érvek igazolása:
   
   
               —
            
            
               Az ügy a játék-automaták működtetésének monopóliumával kapcsolatos Norvégiában.
            
         
               —
            
            
               A norvég büntető törvénykönyv 298. és 299. paragrafusa tiltja a szerencsejátékot, kivéve, ha azt egyedi jogszabályok engedélyezik.
            
         
               —
            
            
               A szerencsejátékról szóló, 1992. augusztus 28-i 103. számú jogi aktus számos korábban engedélyezett szerencsejáték tevékenységet (lottójáték, lóverseny és labdarúgás fogadás) a Norsk Tipping AS kizárólagos működtetésébe szervezett, amelynek kizárólagos tulajdonosa a norvég kormány.
            
         
               —
            
            
               A lottójátékról szóló, 1995. február 24-i 11. számú jogi aktus meghatározása szerint a játékautomaták a lottójátékokhoz tartoznak, amelyeket csak jótékonysági célú bevételek szerzésére lehet működtetni. A jogi aktus meghatározta, hogy ki működtethet játékautomatákat, akikhez hozzátartoztak a magán gazdasági szereplők is.
            
         
               —
            
            
               A szerencsejáték-függőség fokozódó problémájának leküzdésére a Storting (a norvég parlament) a 2003. augusztus 29-i 90. számú jogi aktussal a játékautomatákat használó lottójátékok működtetésének igazgatását a lottójátékokról szóló jogi aktusból (amely engedélyezi a magán gazdasági szereplőket) a szerencsejátékról szóló jogi aktusba (amely kizárólagos működtetési jogokat biztosít a Norsk Tipping AS-nek) helyezi át.
            
         
               —
            
            
               A norvég jogszabályok módosítása azzal jár, hogy a meglévő gazdasági szereplőket eltávolítják a piacról és a játékautomata-szolgáltatásokat ezentúl csak állami monopólium (Norsk Tipping AS) keretén belül lehet nyújtani.
            
         
               —
            
            
               Az EGT-megállapodás 31. cikke megtilt minden olyan rendelkezést, amely az EK-tagállamokban vagy EFTA-államokban honos jogi személyek e tagállamok felségterületén való letelepedésének szabadságát korlátozza. Ez azokra az ügynökségekre, fióktelepekre vagy leányvállalatokra is vonatkozik, amelyeket az EK-tagállamokban vagy EFTA-államokban honos és ezen államok felségterületén letelepedett jogi személyek hoznak létre.
            
         
               —
            
            
               Az EGT-megállapodás 36. cikke az EGT területén tiltja az olyan szolgáltatások nyújtásának valamennyi korlátozását, amelyeket az EK-tagállamokban vagy EFTA-államokban honos jogi személyek nyújtanak, akik nem a szolgáltatások célközönsége szerinti EK-tagállamban vagy EFTA-államban telepedtek le.